section_heading: Ponovno okupljanje
paragraph_text: Springsteen i E Street Band bili su zvijezde poluvremena Super Bowla XLIII u Tampi 1. veljače 2009. Prije utakmice, 29. siječnja, Springsteen je održao rijetku konferenciju za novinare, gdje je obećao "dvanaestominutni tulum". Upitan je li nervozan zbog nastupa pred tolikom publikom, Springsteen je podsjetio na svoje pojavljivanje na inauguraciji Baracka Obame 18. siječnja 2009. ispred Lincolnova spomenika: "Imat ćete mnoštvo ludih obožavatelja američkog nogometa, ali ne i Lincolna koji zuri u vas preko ramena. To smanjuje pritisak." Nastup na Super Bowlu poklopio se s objavljivanjem novog albuma Working on a Dream, objavljenog 27. siječnja 2009.Shore Fire Media preuzeto 2. prosinca 2008. Set-lista sastava, koja je prešla predviđenih 12 minuta, uključivala je pjesme "Tenth Avenue Freeze-Out", "Born to Run", "Working on a Dream" i "Glory Days". Sastavu su se na pozornici pridružili Miami Horns i veliki zbor, Joyce Garrett Singers.<ref>